title: Εκτελεστικός κανονισμός (ΕΕ) αριθ. 1153/2012 του Συμβουλίου, της 3ης Δεκεμβρίου 2012 , για την επιβολή οριστικού δασμού αντιντάμπινγκ στις εισαγωγές δερμάτων σαμουά καταγωγής Λαϊκής Δημοκρατίας της Κίνας, έπειτα από επανεξέταση ενόψει της λήξης ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009

text:
               6.12.2012

               EL

               Επίσημη Εφημερίδα της Ευρωπαϊκής Ένωσης

               L 334/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1153/2012 ΤΟΥ ΣΥΜΒΟΥΛΊΟΥ
   της 3ης Δεκεμβρίου 2012
   για την επιβολή οριστικού δασμού αντιντάμπινγκ στις εισαγωγές δερμάτων σαμουά καταγωγής Λαϊκής Δημοκρατίας της Κίνας, έπειτα από επανεξέταση ενόψει της λήξης ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός»), και ιδίως το άρθρο 9 παράγραφος 4 και το άρθρο 11 παράγραφος 2,
   Έχοντας υπόψη την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Το Συμβούλιο, κατόπιν έρευνας αντιντάμπινγκ («αρχική έρευνα»), επέβαλε, με τον κανονισμό (ΕΚ) αριθ. 1338/2006 (2), οριστικό δασμό αντιντάμπινγκ στις εισαγωγές δερμάτων σαμουά που υπάγονται επί του παρόντος στους κωδικούς ΣΟ 4114 10 10 και 4114 10 90, καταγωγής Λαϊκής Δημοκρατίας της Κίνας («ΛΔΚ» ή «υπό εξέταση χώρα») («οριστικά μέτρα αντιντάμπινγκ»). Τα μέτρα έλαβαν τη μορφή δασμού κατ’ αξίαν ύψους 58,9 %.

         2.   Αίτηση επανεξέτασης ενόψει της λήξης της ισχύος των μέτρων

               (2)

               Μετά τη δημοσίευση ανακοίνωσης για την επικείμενη λήξη της ισχύος των οριστικών μέτρων αντιντάμπινγκ (3), η Επιτροπή έλαβε, στις 14 Ιουνίου 2011, αίτηση για την έναρξη επανεξέτασης ενόψει της λήξης ισχύος των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού. Η αίτηση κατατέθηκε από την UK Leather Federation («αιτών») που αντιπροσωπεύει πάνω από το 50 % της συνολικής ενωσιακής παραγωγής δερμάτων σαμουά.

               (3)

               Η υποβληθείσα αίτηση βασίστηκε στο επιχείρημα ότι η λήξη της ισχύος των οριστικών μέτρων αντιντάμπινγκ είναι πιθανόν να οδηγήσει στη διατήρηση του ντάμπινγκ και της πρόκλησης ζημίας στον κλάδο παραγωγής της Ένωσης.

         3.   Έναρξη επανεξέτασης ενόψει της λήξης της ισχύος των μέτρων

               (4)

               Η Επιτροπή, αφού διαπίστωσε, έπειτα από διαβούλευση με τη συμβουλευτική επιτροπή, ότι υφίστανται επαρκή στοιχεία για την έναρξη επανεξέτασης ενόψει της λήξης της ισχύος των μέτρων, ανήγγειλε, στις 13 Σεπτεμβρίου 2011, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (4) («ανακοίνωση για την έναρξη»), την έναρξη επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του βασικού κανονισμού.

         4.   Έρευνα

   4.1.   Περίοδος έρευνας επανεξέτασης και υπό εξέταση περίοδος

               (5)

               Η έρευνα με αντικείμενο τη συνέχιση του ντάμπινγκ κάλυψε την περίοδο από την 1η Ιουλίου 2010 έως τις 30 Ιουνίου 2011 («περίοδος έρευνας για την επανεξέταση» ή «ΠΕΕ»). Η εξέταση των τάσεων σχετικά με την εκτίμηση του ενδεχομένου συνέχισης της ζημίας κάλυψε την περίοδο από την 1η Ιανουαρίου 2008 έως το τέλος της περιόδου έρευνας επανεξέτασης («υπό εξέταση περίοδος»).

         4.2.   Μέρη τα οποία αφορά η έρευνα

               (6)

               Η Επιτροπή ενημέρωσε επίσημα τον αιτούντα και άλλους γνωστούς παραγωγούς της Ένωσης, τους παραγωγούς-εξαγωγείς της οικείας χώρας, τους μη συνδεδεμένους εισαγωγείς, τους χρήστες στην Ένωση που είναι γνωστό ότι ενδιαφέρονται, καθώς και τους αντιπροσώπους της εξαγωγικής χώρας για την έναρξη της επανεξέτασης ενόψει της λήξης της ισχύος των μέτρων. Στα ενδιαφερόμενα μέρη δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας.

               (7)

               Λόγω του εμφανώς μεγάλου αριθμού παραγωγών, παραγωγών-εξαγωγέων στην ενδιαφερόμενη χώρα και μη συνδεδεμένων εισαγωγέων στην Ένωση, θεωρήθηκε σκόπιμο, σύμφωνα με το άρθρο 17 του βασικού κανονισμού, να εξετασθεί το ενδεχόμενο εφαρμογής της μεθόδου δειγματοληψίας. Για να μπορέσει η Επιτροπή να αποφασίσει κατά πόσον απαιτείται δειγματοληψία και, εφόσον απαιτείται, να επιλέξει δείγμα, κλήθηκαν τα προαναφερόμενα μέρη, δυνάμει του άρθρου 17 του βασικού κανονισμού, να αναγγελθούν εντός 15 ημερών από την έναρξη της επανεξέτασης και να παράσχουν στην Επιτροπή τις πληροφορίες που ζητούνται στην ανακοίνωση για την έναρξη.

               (8)

               Η δειγματοληψία εφαρμόστηκε για τους παραγωγούς της Ένωσης και από τους τρεις γνωστούς παραγωγούς της Ένωσης πήραν μέρος δύο όμιλοι παραγωγών.

               (9)

               Στη ΛΔΚ έγιναν επαφές με έξι γνωστούς παραγωγούς-εξαγωγείς. Ωστόσο, καμία από τις εν λόγω εταιρείες δεν συνεργάστηκε στην έρευνα.

               (10)

               Σε ό,τι αφορά τους εισαγωγείς, εντοπίστηκαν 35 μη συνδεδεμένοι εισαγωγείς δερμάτων σαμουά στην Ένωση και κλήθηκαν να παράσχουν πληροφορίες για δειγματοληψία. Μόνο δύο από αυτούς παρουσιάστηκαν και ήταν πρόθυμοι να συνεργαστούν στην τρέχουσα επανεξέταση. Συνεπώς, δεν ήταν αναγκαία δειγματοληψία για μη συνδεδεμένους εισαγωγείς.

               (11)

               Η Επιτροπή έστειλε ερωτηματολόγια σε όλα τα μέρη που είναι γνωστό ότι ενδιαφέρονται ή που αναγγέλθηκαν εντός της προθεσμίας που καθορίσθηκε στην ανακοίνωση για την έναρξη διαδικασίας. Ελήφθησαν απαντήσεις από τις ομάδες των ενωσιακών παραγωγών που συμμετείχαν στη δειγματοληψία και από δύο συνεργαζόμενους μη συνδεδεμένους εισαγωγείς. Κανένας από τους παραγωγούς- εξαγωγείς στη ΛΔΚ δεν συνεργάστηκε στην επανεξέταση και καμία σχετική ένωση καταναλωτών δεν έδωσε στην Επιτροπή πληροφορίες ούτε αναγγέλθηκε στη διάρκεια της έρευνας.

               (12)

               Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό της πιθανής συνέχισης του ντάμπινγκ και της επακόλουθης ζημίας, αφενός, και του συμφέροντος της Ένωσης, αφετέρου. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων ενδιαφερόμενων μερών.

               —

               Hutchings & Harding Ltd, Cambridge, Ηνωμένο Βασίλειο, και

               —

               Marocchinerie e Scamoscerie Italiane Spa, Τορίνο, Ιταλία.

         B.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

               (13)

               Το υπό εξέταση προϊόν που αποτελεί αντικείμενο της παρούσας επανεξέτασης είναι το ίδιο με αυτό της αρχικής έρευνας, δηλαδή δέρματα κατεργασμένα με λάδι (σαμουά) και συνδυασμένα δέρματα αγριοκάτσικου, κομμένα ή μη σε τεμάχια, συμπεριλαμβανομένων των μη κατεργασμένων δερμάτων σαμουά και των συνδυασμένων μη κατεργασμένων δερμάτων αγριοκάτσικου καταγωγής Λαϊκής Δημοκρατίας της Κίνας («υπό εξέταση προϊόν»), τα οποία επί του παρόντος υπάγονται στους κωδικούς ΣΟ 4114 10 10 και 4114 10 90.

               (14)

               Η έρευνα επιβεβαίωσε ότι, όπως και στην αρχική έρευνα, το υπό εξέταση προϊόν και τα προϊόντα που παράγονται και πωλούνται από τον παραγωγό-εξαγωγέα στην εγχώρια αγορά στη ΛΔΚ, καθώς και εκείνα που παράγονται και πωλούνται στην Ένωση από τους ενωσιακούς παραγωγούς έχουν τα ίδια βασικά φυσικά και τεχνικά χαρακτηριστικά, καθώς και τις ίδιες χρήσεις και, ως εκ τούτου, θεωρούνται ότι είναι ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.

         Γ.   ΠΙΘΑΝΟΤΗΤΑ ΣΥΝΕΧΙΣΗΣ ΤΟΥ ΝΤΑΜΠΙΝΓΚ

               (15)

               Σύμφωνα με το άρθρο 11 παράγραφος 2 του βασικού κανονισμού, εξετάστηκε κατά πόσον η λήξη της ισχύος των υφιστάμενων μέτρων θα οδηγούσε σε συνέχιση της πρακτικής ντάμπινγκ.

         1.   Προκαταρκτικές παρατηρήσεις

               (16)

               Όπως αναφέρθηκε στην αιτιολογική σκέψη 9, κανένας από τους έξι παραγωγούς-εξαγωγείς στη ΛΔΚ δεν συνεργάστηκε κατά την έρευνα και τα πορίσματα σχετικά με την πιθανότητα συνέχισης του ντάμπινγκ χρειάστηκε να βασιστούν στα διαθέσιμα στοιχεία, ιδίως στις πληροφορίες που υπέβαλε ο αιτών, συμπεριλαμβανομένων των πληροφοριών που περιέχονται στην αίτηση επανεξέτασης, και στις στατιστικές σύμφωνα με το άρθρο 18 του βασικού κανονισμού.

         2.   Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ

   2.1.   Ανάλογη χώρα

               (17)

               Σύμφωνα με τις διατάξεις του άρθρου 2 παράγραφος 7 στοιχείο α) του βασικού κανονισμού, η κανονική αξία καθορίζεται με βάση την τιμή ή την κατασκευασμένη κανονική αξία σε μια τρίτη χώρα με κατάλληλη οικονομία αγοράς («ανάλογη χώρα») ή με βάση την τιμή που η ανάλογη χώρα εφαρμόζει έναντι άλλων χωρών, συμπεριλαμβανομένης της Ένωσης, ή, εφόσον τα ανωτέρω δεν είναι εφικτά, με βάση οποιοδήποτε άλλο εύλογο δεδομένο, όπως είναι η πράγματι πληρωθείσα ή πληρωτέα τιμή του ομοειδούς προϊόντος στην Ένωση, αναπροσαρμοσμένη καταλλήλως, εφόσον χρειάζεται, για να συμπεριλαμβάνει ένα εύλογο περιθώριο κέρδους.

               (18)

               Στην αρχική έρευνα, οι ΗΠΑ ήταν η ανάλογη χώρα για τον καθορισμό της κανονικής αξίας. Ο μόνος παραγωγός δερμάτων σαμουά που δραστηριοποιούνταν στις ΗΠΑ την εποχή της αρχικής έρευνας έχει κλείσει τη συγκεκριμένη μονάδα παραγωγής. Από τότε, τα δέρματα σαμουά εισάγονται από μια κοινή επιχείρηση στην Τουρκία. Καθώς δεν υπάρχει σημαντική παραγωγή δερμάτων σαμουά στις Ηνωμένες Πολιτείες, άλλες χώρες, π.χ. Νέα Ζηλανδία, Τουρκία και Ινδία, θεωρήθηκαν ανάλογες χώρες στην ανακοίνωση για την έναρξη της παρούσας επανεξέτασης. Έγιναν προσπάθειες επικοινωνίας με δυνητικούς παραγωγούς της ανάλογης χώρας, στη Νέα Ζηλανδία, την Τουρκία και την Ινδία, αλλά δεν επιτεύχθηκε συνεργασία.

               (19)

               Σε ό,τι αφορά την κανονική αξία, λόγω έλλειψης συνεργασίας με παραγωγό της ανάλογης χώρας, η κανονική αξία καθορίστηκε βάσει πληροφοριών για τη μέση τιμή των ινδικών εισαγωγών στην Ένωση όπως αυτή διετίθετο στις στατιστικές της Eurostat για τις εισαγωγές κατά την ΠΕΕ (η Ινδία είναι η χώρα με τον μεγαλύτερο όγκο εισαγωγών στην Ένωση). Σε ό,τι αφορά την εξαγωγική τιμή, λόγω έλλειψης συνεργασίας με τους παραγωγούς-εξαγωγείς της ΛΔΚ, αυτή βασίστηκε στις πληροφορίες για τη μέση τιμή των κινεζικών εισαγωγών στην Ένωση όπως αυτή διετίθετο στις στατιστικές της Eurostat για τις εισαγωγές κατά την ΠΕΕ. Βάσει αυτών, το περιθώριο ντάμπινγκ καθορίστηκε ως η διαφορά μεταξύ της μέσης τιμής των ινδικών εισαγωγών στην Ένωση που χρησιμοποιείται ως κανονική αξία και της μέσης τιμής των κινεζικών εισαγωγών που χρησιμοποιείται ως τιμή εξαγωγής. Με βάση τον υπολογισμό αυτό προέκυψε περιθώριο ντάμπινγκ 64 %.

         2.2.   Εξέλιξη των εισαγωγών σε περίπτωση κατάργησης των μέτρων

               (20)

               Εκτός από την εξέταση της ύπαρξης ντάμπινγκ στη διάρκεια της ΠΕΕ, ερευνήθηκε επίσης η πιθανότητα διατήρησης του ντάμπινγκ στην περίπτωση κατάργησης των μέτρων. Δεδομένου ότι κανένας παραγωγός-εξαγωγέας από τη ΛΔΚ δεν συνεργάστηκε στην έρευνα, τα κατωτέρω συμπεράσματα βασίζονται σε στοιχεία που ήταν διαθέσιμα σύμφωνα με το άρθρο 18 του βασικού κανονισμού, δηλαδή σε πληροφορίες που περιέχονται στην αίτηση επανεξέτασης, σε δεδομένα που παρασχέθηκαν από τον αιτούντα, καθώς και σε δεδομένα της Eurostat.

               (21)

               Στο πλαίσιο αυτό αναλύθηκαν τα ακόλουθα στοιχεία: ανάπτυξη εισαγωγών από τη ΛΔΚ, παραγωγή και πλεονάζουσα παραγωγική ικανότητα των παραγωγών-εξαγωγέων και ελκυστικότητα της αγοράς της Ένωσης ως προς τις τιμές και τους όγκους.

               (22)

               Όπως αναφέρθηκε στην αιτιολογική σκέψη 32 κατωτέρω, η σύγκριση τιμών μεταξύ εισαγωγών από τη ΛΔΚ στην ΠΕΕ και τιμών του κλάδου παραγωγής της Ένωσης δείχνει τιμές αισθητά χαμηλότερες από τις ενωσιακές (51,6 %). Η αγορά της Ένωσης εξακολουθεί να είναι ελκυστική για τους κινέζους παραγωγούς-εξαγωγείς από πλευράς τιμών και όγκων. Αυτό ενισχύεται από το γεγονός ότι υπάρχουν σημαντικές παραγωγικές ικανότητες διαθέσιμες στη ΛΔΚ μετά την επιβολή των μέτρων, όταν οι εισαγωγές από τη ΛΔΚ μειώθηκαν. Ήδη πριν από την επιβολή των μέτρων η ΛΔΚ τριπλασίασε το μερίδιο αγοράς της στην Ένωση για το εν λόγω προϊόν από 10,7 % που ήταν το μερίδιο αγοράς στην Ένωση το 2001 σε 31,7 % το 2004. Επιπλέον, οι τιμές των κινεζικών εξαγωγών στην Ένωση είναι ακόμη υψηλότερες από αυτές στις αγορές ορισμένων άλλων τρίτων χωρών γεγονός που καθιστά ελκυστική την αγορά της Ένωσης στους κινέζους παραγωγούς-εξαγωγείς.

               (23)

               Η προηγούμενη ανάλυση δείχνει ότι οι κινεζικές εξαγωγές εξακολούθησαν να εισέρχονται στην αγορά της Ένωσης σε τιμές που αποτελούν αντικείμενο ντάμπινγκ με πολύ υψηλά περιθώρια ντάμπινγκ. Δεδομένης κυρίως της ανάλυσης των επιπέδων τιμών στην Ένωση και της παραγωγικής ικανότητας στη ΛΔΚ, μπορεί να συναχθεί το συμπέρασμα ότι υπάρχει πιθανότητα διατήρησης της πρακτικής ντάμπινγκ, αν καταργηθούν τα μέτρα.

         Δ.   ΖΗΜΙΑ

   1.   Ο ενωσιακός κλάδος παραγωγής

               (24)

               Μέσα στην Ένωση, το ομοειδές προϊόν παράγεται από τρεις (ομίλους) εταιρειών. Δύο από αυτούς εκπροσωπούνται από τον αιτούντα και έχουν την έδρα τους στο ΗΒ και την Ιταλία με μερικά εργοστάσια επεξεργασίας στην Πολωνία και τη Ρουμανία. Ένας τρίτος παραγωγός βασίζεται στην Ιταλία και υποστηρίζει την αίτηση. Όλοι οι άλλοι παραγωγοί δερμάτων σαμουά φέρονται να έχουν κλείσει τις μονάδες παραγωγής από το 2006 όταν άρχισαν να επιβάλλονται τα αρχικά μέτρα.

               (25)

               Η συνολική παραγωγή της Ένωσης με την έννοια του άρθρου 4 παράγραφος 1 του βασικού κανονισμού καθορίστηκε βάσει των απαντήσεων στο ερωτηματολόγιο από τους παραγωγούς της Ένωσης που συμμετείχαν στη δειγματοληψία και τα βασικά μακροδεδομένα που υποβλήθηκαν από τον τρίτο παραγωγό στην τρέχουσα διαδικασία δειγματοληψίας. Οι εν λόγω εταιρείες αποτελούν τον ενωσιακό κλάδο παραγωγής κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού και καλούνται στο εξής «ενωσιακός κλάδος παραγωγής». Στους δύο παραγωγούς που συμμετείχαν στη δειγματοληψία αναλογεί το 80 % της ενωσιακής παραγωγής.

               (26)

               Δεδομένου ότι οι δείκτες μικροοικονομικής ζημίας βασίζονται σε δεδομένα των δύο εταιρειών μόνο, παρουσιάζονται με τη μορφή δεικτών, ώστε να εξασφαλιστεί ο εμπιστευτικός χαρακτήρας, δυνάμει του άρθρου 19 του βασικού κανονισμού.

         2.   Κατανάλωση στην αγορά της Ένωσης

               (27)

               Η κατανάλωση στην Ένωση προσδιορίστηκε βάσει του όγκου των πωλήσεων του ενωσιακού κλάδου παραγωγής στην αγορά της Ένωσης και βάσει των στοιχείων της Eurostat σχετικά με τις εισαγωγές.

               (28)

               Επισημαίνεται, επίσης, ότι, μετά το 2010, υπήρξαν μεγάλοι όγκοι δερμάτων σαμουά σε χαμηλές τιμές που εξήχθησαν στο υπόλοιπο της Ένωσης μέσω Ισπανίας (περίπου 31 % με όρους μεριδίου αγοράς). Σημειώνεται ότι η Ισπανία δεν έχει πλέον παραγωγή δερμάτων σαμουά και οι πωλήσεις δερμάτων σαμουά από την Ισπανία στην υπόλοιπη Ένωση υπερβαίνουν τις εισαγωγές. Οι εν λόγω όγκοι προστέθηκαν στα αριθμητικά δεδομένα κατανάλωσης. Μεταξύ του 2008 και της ΠΕΕ η κατανάλωση στην Ένωση αυξήθηκε κατά 26 %, η δε σημαντικότερη αύξηση σημειώθηκε μεταξύ 2009 και 2010.

                  Πίνακας 1

                           2008

                           2009

                           2010

                           ΠΕΕ

                           Συνολική κατανάλωση της Ένωσης (σε χιλιάδες sq ft) (5)

                           22 107

                           22 300

                           28 434

                           27 827

                              Δείκτης (2008 = 100)

                              100

                              101

                              129

                              126

         3.   Εισαγωγές από τη ΛΔΚ

   α)   Όγκος και μερίδιο αγοράς

               (29)

               Ύστερα από την επιβολή των μέτρων το 2006, οι κινεζικές εισαγωγές μειώθηκαν σημαντικά και είναι ακόμα μάλλον περιορισμένες, αφού αντιστοιχούν σε μερίδιο αγοράς της τάξης του 4 % κατά την ΠΕΕ. Παρ’ όλα αυτά, για την υπό εξέταση περίοδο ο όγκος των εισαγωγών που προέρχονται από τη ΛΔΓ αυξήθηκε κατά 9 ποσοστιαίες μονάδες και έφθασε τα 1 103 330 τετραγωνικά πόδια κατά την ΠΕΕ. Ωστόσο, οι κινεζικές εισαγωγές δεν αυξήθηκαν με τον ίδιο ρυθμό όπως η κατανάλωση της Ένωσης και το μερίδιο αγοράς των κινεζικών εισαγωγών μειώθηκε την υπό εξέταση περίοδο.

                  Πίνακας 2

                           2008

                           2009

                           2010

                           ΠΕΕ

                           Όγκος εισαγωγών από την οικεία χώρα (σε χιλιάδες sq ft) (6)

                           1 010,00

                           786,67

                           883,33

                           1 103,33

                              Δείκτης (2008 = 100)

                              100

                              78

                              87

                              109

                           Μερίδιο αγοράς εισαγωγών από την οικεία χώρα() (6)

                           5 %

                           4 %

                           3 %

                           4 %

         β)   Τιμές

   i)
         Εξέλιξη των τιμών

               (30)

               Οι μέσες τιμές των κινεζικών εισαγωγών γνώρισαν διακυμάνσεις κατά την υπό εξέταση περίοδο. Σε σύγκριση με το 2008, η τιμή αρχικά αυξήθηκε το 2009, έπεσε κατά 13 % το 2010 και αυξήθηκε εκ νέου φτάνοντας κατά την υπό εξέταση περίοδο στα επίπεδα του 2008.

                  Πίνακας 3

                           2008

                           2009

                           2010

                           ΠΕΕ

                           Τιμή εισαγωγών από την υπό εξέταση χώρα (EUR/sq ft) (7)

                           0,45

                           0,61

                           0,39

                           0,46

                              Δείκτης (2008 = 100)

                              100

                              136

                              87

                              102

         ii)
         Πωλήσεις σε χαμηλότερες τιμές

               (31)

               Για να εξεταστεί αν υπήρξαν πωλήσεις σε τιμές χαμηλότερες από αυτές τις Ένωσης, έγινε σύγκριση ανάμεσα στις μέσες σταθμισμένες τιμές πώλησης του κλάδου παραγωγής της Ένωσης σε μη συνδεδεμένους πελάτες στην αγορά της Ένωσης και στις αντίστοιχες μέσες σταθμισμένες τιμές CIF των εξαγωγέων από τη ΛΔΚ. Συνεπώς, οι τιμές πωλήσεων του ενωσιακού κλάδου παραγωγής προσαρμόστηκαν ιδίως για το πιστωτικό κόστος, το κόστος παράδοσης, τη συσκευασία και τις προμήθειες σε επίπεδο τιμής «εκ του εργοστασίου». Οι τιμές CIF των εξαγωγών από τη ΛΔΚ προέρχονται από την Eurostat και προσαρμόστηκαν για να καλύψουν όλες τις δαπάνες που έχουν σχέση με τις διαδικασίες εκτελωνισμού, δηλαδή τους τελωνειακούς δασμούς και το κόστος μετά την εισαγωγή (τιμή εκφορτωθέντος εμπορεύματος).

               (32)

               Η σύγκριση έδειξε ότι κατά τη διάρκεια της ΠΕΕ, οι εισαγωγές του υπό εξέταση προϊόντος πραγματοποιήθηκαν σε τιμές χαμηλότερες από τις τιμές του ενωσιακού κλάδου παραγωγής κατά 51,6 % περίπου.

         4.   Οικονομική κατάσταση του ενωσιακού κλάδου παραγωγής

               (33)

               Σύμφωνα με το άρθρο 3 παράγραφος 5 του βασικού κανονισμού, η εξέταση του αντικτύπου των εισαγωγών που αποτελούν αντικείμενο ντάμπινγκ στον ενωσιακό κλάδο παραγωγής περιέλαβε αξιολόγηση όλων των οικονομικών παραγόντων και δεικτών που επηρέασαν την κατάσταση του ενωσιακού κλάδου παραγωγής κατά την υπό εξέταση περίοδο.

               (34)

               Για την ανάλυση της ζημίας, καθορίστηκαν δείκτες ζημίας στα ακόλουθα δύο επίπεδα:

                           —

                           Οι μακροοικονομικοί δείκτες (παραγωγή, ικανότητα, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα, μέσες τιμές μονάδας, μέγεθος των περιθωρίων ντάμπινγκ και ανάκτηση δυνάμεων μετά τις συνέπειες από παλαιότερη πρακτική ντάμπινγκ) αξιολογήθηκαν στο επίπεδο όλου του ενωσιακού κλάδου παραγωγής, βάσει των στοιχείων που συγκεντρώθηκαν από τις απαντήσεις στο πλήρες ερωτηματολόγιο που έδωσαν οι εταιρείες που συμμετείχαν στο δείγμα και από τα μακροδεδομένα που παρείχε ο τρίτος παραγωγός της Ένωσης.

                           —

                           Η ανάλυση των μικροοικονομικών δεικτών (αποθέματα, μισθοί, κερδοφορία, απόδοση των επενδύσεων, ταμειακή ροή, ικανότητα άντλησης κεφαλαίων και ικανότητα επενδύσεων) πραγματοποιήθηκε με βάση τις πληροφορίες που προήλθαν από τις επαληθευμένες απαντήσεις στο ερωτηματολόγιο τις οποίες έδωσαν οι εταιρείες που συμμετείχαν στο δείγμα. Οι πληροφορίες αυτές θεωρούνται αντιπροσωπευτικές του συνολικού ενωσιακού κλάδου παραγωγής. Δεδομένου ότι οι δείκτες αφορούν μόνο δύο εταιρείες, οι απόλυτοι αριθμοί δεν μπορούν να κοινοποιηθούν για λόγους απορρήτου, σύμφωνα με το άρθρο 19 του βασικού κανονισμού, και μόνο ενδεικτικά στοιχεία δίνονται κατωτέρω.

         α)   Μακροοικονομικοί δείκτες

   4.1.   Παραγωγή

               (35)

               Από το 2008, η παραγωγή της Ένωσης μειώθηκε συνεχώς και κατά την ΠΕΕ κατέληξε να είναι 12 % κάτω από τα επίπεδα του 2008, παρά το γεγονός ότι η κατανάλωση αυξήθηκε ταυτόχρονα κατά 26 %.

                  Πίνακας 4

                           2008

                           2009

                           2010

                           ΠΕΕ

                           Παραγωγή (σε χιλιάδες sq ft) (8)

                           7 659

                           7 223

                           7 100

                           6 753

                              Δείκτης (2008 = 100)

                              100

                              94

                              93

                              88

         4.2.   Παραγωγική ικανότητα και ποσοστά χρησιμοποίησης της παραγωγικής ικανότητας

               (36)

               Η παραγωγική ικανότητα παρέμεινε σταθερή μεταξύ του 2008 και της ΠΕΕ. Ενώ η χρησιμοποίηση της παραγωγικής ικανότητας βρισκόταν ήδη σε χαμηλό επίπεδο το 2008, η μείωση της παραγωγής μεταξύ του 2008 και της ΠΕΕ οδήγησε σε περαιτέρω σημαντική μείωση της χρησιμοποίησης της παραγωγικής ικανότητας κατά 7 ποσοστιαίες μονάδες μεταξύ του 2008 και της ΠΕΕ.

                  Πίνακας 5

                           2008

                           2009

                           2010

                           ΠΕΕ

                           Παραγωγική ικανότητα (σε χιλιάδες sq ft) (9)

                           13 290

                           13 290

                           13 290

                           13 290

                              Δείκτης (2008 = 100)

                           100

                           100

                           100

                           100

                           Χρήση παραγωγικής ικανότητας (9)

                           58 %

                           54 %

                           53 %

                           51 %

                              Δείκτης (2008 = 100)

                              100

                              94

                              93

                              88

         4.3.   Όγκος πωλήσεων

               (37)

               Οι πωλήσεις του ενωσιακού κλάδου παραγωγής στην αγορά της Ένωσης σε μη συνδεδεμένους πελάτες αυξήθηκε κατά 5 % μεταξύ 2008 και 2009, μειώθηκε κατά 2 % το 2010 και αυξήθηκε ξανά κατά την ΠΕΕ. Συνολικά, ο όγκος των πωλήσεων αυξήθηκε κατά 9 % την υπό εξέταση περίοδο.

                  Πίνακας 6

                           2008

                           2009

                           2010

                           ΠΕΕ

                           Όγκος πωλήσεων της Ένωσης σε μη συνδεδεμένους πελάτες (σε χιλιάδες sq ft) (10)

                           5 144

                           5 393

                           5 324

                           5 627

                              Δείκτης (2008 = 100)

                           100

                           105

                           103

                           109

         4.4.   Μερίδιο αγοράς

               (38)

               Μεταξύ 2008 και 2009, ο ενωσιακός κλάδος παραγωγής κατάφερε να ανακτήσει ελαφρώς το 1 % από το ήδη χαμηλό επίπεδο του μεριδίου αγοράς που ήταν 23 % το 2008, προτού μειωθεί το μερίδιο αγοράς του κατά 4 ποσοστιαίες μονάδες σε μόνο 20 % κατά την ΠΕΕ.

                  Πίνακας 7

                           2008

                           2009

                           2010

                           ΠΕΕ

                           Μερίδιο αγοράς του ενωσιακού κλάδου παραγωγής (11)

                           23 %

                           24 %

                           19 %

                           20 %

                              Δείκτης (2008 = 100)

                              100

                              104

                              80

                              87

         4.5.   Ανάπτυξη

               (39)

               Μεταξύ του 2008 και της ΠΕΕ, ενώ η κατανάλωση στην Ένωση αυξήθηκε κατά 26 %, ο όγκος των πωλήσεων από τους ενωσιακούς παραγωγούς στην αγορά της ΕΕ αυξήθηκε μόνο κατά 9 %, ενώ το μερίδιο αγοράς των ενωσιακών παραγωγών μειώθηκε κατά 3 ποσοστιαίες μονάδες. Επομένως, συνάγεται το συμπέρασμα ότι οι ενωσιακοί παραγωγοί δεν μπόρεσαν να ωφεληθούν από την ανάπτυξη της αγοράς.

         4.6.   Απασχόληση

               (40)

               Ύστερα από μια πρώτη σημαντική μείωση της τάξης του 9 % στην απασχόληση μεταξύ 2008 και 2009, το επίπεδο της απασχόλησης για τον ενωσιακό κλάδο παραγωγής συνέχισε να μειώνεται. Από τους 74 εργαζομένους το 2008, έμειναν μόνο 59 στην ΠΕΕ, γεγονός που σημαίνει συνολική πτώση της τάξης του 19 %.

                  Πίνακας 8

                           2008

                           2009

                           2010

                           ΠΕΕ

                           Απασχόληση που συνδέεται με το υπό εξέταση προϊόν (άτομα) (12)

                           74

                           67

                           62

                           59

                              Δείκτης (2008 = 100)

                              100

                              91

                              84

                              81

         4.7.   Παραγωγικότητα

               (41)

               Η παραγωγικότητα του εργατικού δυναμικού του ενωσιακού κλάδου παραγωγής, εκφραζόμενη ως όγκος παραγωγής ανά απασχολούμενο ετησίως, μειώθηκε κατά 9 % μεταξύ του 2008 και της ΠΕΕ. Αυτό αντανακλά το γεγονός ότι η απασχόληση μειώθηκε με ταχύτερο ρυθμό από την παραγωγή.

                  Πίνακας 9

                           2008

                           2009

                           2010

                           ΠΕΕ

                           Παραγωγικότητα (sq ft ανά απασχολούμενο) (13)

                           104 031

                           107 536

                           114 512

                           113 655

                              Δείκτης (2008 = 100)

                              100

                              103

                              110

                              109

         4.8.   Τιμές πώλησης και παράγοντες που επηρεάζουν τις εγχώριες τιμές

               (42)

               Οι ανά μονάδα τιμές πωλήσεων του ενωσιακού κλάδου παραγωγής παρέμειναν σταθερές μεταξύ του 2008 και της ΠΕΕ. Όπως αναφέρθηκε ανωτέρω, οι τιμές των κινεζικών εισαγωγών με ντάμπινγκ ήταν σημαντικά χαμηλότερες από τις τιμές του ενωσιακού κλάδου παραγωγής. Ωστόσο, το διατηρηθέν επίπεδο τιμών ήταν σε βάρος του μεριδίου αγοράς του ενωσιακού κλάδου παραγωγής.

                  Πίνακας 10

                           2008

                           2009

                           2010

                           ΠΕΕ

                           Τιμή κατά μονάδα προϊόντος στην αγορά της Ένωσης (EUR/sq ft) (14)

                           1,01

                           0,97

                           1,01

                           1,01

                              Δείκτης (2008 = 100)

                              100

                              96

                              100

                              100

         4.9.   Μέγεθος του περιθωρίου ντάμπινγκ

               (43)

               Δεδομένων του όγκου, του μεριδίου αγοράς και των τιμών των εισαγωγών από τη ΛΔΚ, δεν μπορεί να θεωρηθεί αμελητέος ο αντίκτυπος του πραγματικού περιθωρίου ντάμπινγκ στον ενωσιακό κλάδο παραγωγής.

         4.10.   Ανάκαμψη από τις συνέπειες παλαιών πρακτικών ντάμπινγκ

               (44)

               Οι δείκτες που εξετάστηκαν ανωτέρω δείχνουν ότι, παρά την επιβολή των μέτρων αντιντάμπινγκ το 2006, η οικονομική και χρηματοπιστωτική κατάσταση του κλάδου παραγωγής της Ένωσης παρέμεινε ουσιαστικά εύθραυστη και ζημιογόνος. Επομένως, δεν διαπιστώθηκε ανάκαμψη από τις επιπτώσεις των προηγούμενων πρακτικών ντάμπινγκ και θεωρείται ότι ο ενωσιακός κλάδος παραγωγής παραμένει ευάλωτος στις ζημιογόνες επιπτώσεις των εισαγωγών που αποτελούν αντικείμενο ντάμπινγκ στην ενωσιακή αγορά.

         β)   Μικροοικονομικοί δείκτες

   4.11.   Αποθέματα

               (45)

               Το επίπεδο των τελικών αποθεμάτων του ενωσιακού κλάδου παραγωγής αυξήθηκε σημαντικά κατά 31 % μεταξύ του 2008 και της ΠΕΕ. Περαιτέρω ανάλυση επέτρεψε να γίνει λεπτομερέστερη αξιολόγηση της εξέλιξης του αριθμού μηνών παραγωγής σε απόθεμα. Σχετικά με αυτό, το 2008, οι παραγωγοί του δείγματος διατηρούσαν παραγωγή περίπου πέντε μηνών (43 %), αλλά η πίεση που άσκησαν οι εισαγωγές με ντάμπινγκ τους ανάγκασε να αυξήσουν τα αποθέματά τους σε παραγωγή άνω των επτά μηνών (που αντιστοιχεί σε 63 % της συνολικής ετήσιας παραγωγής) κατά την ΠΕΕ. Επομένως, το συμπέρασμα ότι η τάση των αποθεμάτων δείχνει ζημιογόνο κατάσταση επιβεβαιώνεται.

                  Πίνακας 11

                           2008

                           2009

                           2010

                           ΠΕΕ

                           Αποθέματα κλεισίματος (sq ft) (15)

                           Εμπιστευτικά επιχειρηματικά δεδομένα

                              Δείκτης (2008 = 100)

                              100

                              116

                              135

                              131

         4.12.   Μισθοί εργαζομένων

               (46)

               Ο μέσος μισθός ανά εργαζόμενο ήταν σταθερός μεταξύ 2008 και 2009 όπως και μεταξύ 2010 και ΠΕΕ. Η απότομη αύξηση κατά 20 % μεταξύ 2009 και 2010 οφείλεται σε σημαντική αύξηση του κόστους εργασίας από δύο από τις εταιρείες που συμμετείχαν στο δείγμα παρά το γεγονός ότι η απασχόληση μειώθηκε.

                  Πίνακας 12

                           2008

                           2009

                           2010

                           ΠΕΕ

                           Ετήσιο κόστος εργασίας ανά απασχολούμενο (σε χιλιάδες EUR) (16)

                           Εμπιστευτικά επιχειρηματικά δεδομένα

                              Δείκτης (2008 = 100)

                              100

                              100

                              120

                              120

         4.13.   Επενδύσεις

               (47)

               Οι ετήσιες επενδύσεις των συμμετεχόντων στο δείγμα εταιρειών στην παραγωγή του ομοειδούς προϊόντος αφορούσαν κυρίως τη συντήρηση και αυξήθηκαν κατά 21 % μεταξύ 2008 και της ΠΕΕ. Η απότομη αύξηση μεταξύ 2010 και ΠΕ οφείλεται στην αγορά, το 2011, εξοπλισμού από μία από τις εταιρείες που συμμετείχαν στο δείγμα.

                  Πίνακας 13

                           2008

                           2009

                           2010

                           ΠΕΕ

                           Καθαρές επενδύσεις (EUR) (17)

                           Εμπιστευτικά επιχειρηματικά δεδομένα

                              Δείκτης (2008 = 100)

                              100

                              102

                              72

                              121

         4.14.   Κερδοφορία και απόδοση των επενδύσεων

               (48)

               Ο ενωσιακός κλάδος παραγωγής υπέστη συνεχώς ζημίες σε όλη τη διάρκεια της υπό εξέταση περιόδου. Μεταξύ 2008 και ΠΕΕ, οι ζημίες (σε απόλυτους όρους και εκφραζόμενες ως ποσοστό του κύκλου εργασιών) υπερδιπλασιάστηκαν.

               (49)

               Παρομοίως, η απόδοση των επενδύσεων ήταν αρνητική σε όλη την υπό εξέταση περίοδο και μειώθηκε κατά 131 ποσοστιαίες μονάδες μεταξύ 2008 και ΠΕΕ:

                  Πίνακας 14

                           2008

                           2009

                           2010

                           ΠΕΕ

                           Καθαρό κέρδος των πωλήσεων της ΕΕ σε μη συνδεδεμένους πελάτες (% των καθαρών πωλήσεων) (18)

                           Εμπιστευτικά επιχειρηματικά δεδομένα

                              Δείκτης (2008 = 100)

                              – 100

                              –95

                              –73

                              – 203

                           Απόδοση επενδύσεων (καθαρό κέρδος σε % της καθαρής λογιστικής αξίας των επενδύσεων) (18)

                           Εμπιστευτικά επιχειρηματικά δεδομένα

                              Δείκτης (2008 = 100)

                              – 100

                              –95

                              –73

                              – 231

         4.15.   Ταμειακή ροή και ικανότητα άντλησης κεφαλαίων

               (50)

               Παρομοίως, η καθαρή ταμειακή ροή από τις δραστηριότητες λειτουργίας παρέμεινε αρνητική σε όλη την υπό εξέταση περίοδο και επιδεινώθηκε κατά – 300 ποσοστιαίες μονάδες μεταξύ 2008 και ΠΕΕ.

                  Πίνακας 15

                           2008

                           2009

                           2010

                           ΠΕΕ

                           Ταμειακή ροή (EUR) (19)

                           Εμπιστευτικά επιχειρηματικά δεδομένα

                              Δείκτης (2008 = 100)

                              – 100

                              – 115

                              –77

                              – 398

               (51)

               Δεν υπήρχαν ενδείξεις ότι ο ενωσιακός κλάδος παραγωγής αντιμετώπιζε δυσκολίες άντλησης κεφαλαίου.

         γ)   Ο αντίκτυπος των εισαγωγών που αποτελούν αντικείμενο ντάμπινγκ και άλλων παραγόντων

   4.16.   Αντίκτυπος των εισαγωγών που αποτελούν αντικείμενο ντάμπινγκ

               (52)

               Ύστερα από την επιβολή των μέτρων, οι κινεζικές εισαγωγές μειώθηκαν σημαντικά και είναι ακόμα μάλλον περιορισμένες, αφού αντιστοιχούν σε μερίδιο αγοράς της τάξης του 4 % κατά την ΠΕΕ. Ωστόσο, η σύγκριση τιμών μεταξύ των εισαγωγών αυτών και των τιμών του ενωσιακού κλάδου παραγωγής δείχνει τιμές αισθητά χαμηλότερες από τις ενωσιακές (51,6 %). Δεδομένου ότι το δέρμα σαμουά είναι τυποποιημένο προϊόν, ότι η εμβέλεια του προϊόντος είναι πολύ περιορισμένη και ότι τα κινεζικά προϊόντα είναι, ως προς την ποιότητα, παρόμοια με τα ευρωπαϊκά, το σχετικά μικρό μερίδιο αγοράς των κινεζικών εισαγωγών σε συνδυασμό με τις αισθητά χαμηλότερες τιμές υποδεικνύει ότι οι εν λόγω εισαγωγές έχουν σημαντικό αντίκτυπο για την κατάσταση του ενωσιακού κλάδου παραγωγής.

         4.17.   Εισαγωγές από άλλες χώρες

               (53)

               Υπάρχουν σημαντικές εισαγωγές από την Ινδία, την Τουρκία και τη Νέα Ζηλανδία καθώς και μερικές εισαγωγές από άλλες χώρες, που συνολικά αντιστοιχούν σε μερίδιο αγοράς 46 % κατά την ΠΕΕ (από 60 % το 2008).

               (54)

               Σε ό,τι αφορά τις εισαγωγές από την Ινδία, σημειώνεται ότι ο όγκος τους είναι σημαντικός και το μερίδιο αγοράς που τους αναλογεί έχει αυξηθεί από 11 % το 2008 σε 16 % κατά την ΠΕΕ. Ταυτόχρονα, οι μέσες τιμές των ινδικών εισαγωγών είναι κάπως χαμηλότερες από τις μέσες τιμές των ενωσιακών παραγωγών. Λόγω των σημαντικών όγκων και της διαφοράς τιμών, εκτιμάται ότι οι εισαγωγές από την Ινδία συμβάλλουν σε κάποια έκταση στην αρνητική οικονομική κατάσταση του κλάδου παραγωγής της Ένωσης. Ταυτόχρονα, σημειώνεται ότι οι τιμές των εισαγωγών από την Ινδία είναι υψηλότερες κατά 60 % και πλέον από τις κινεζικές εισαγωγές που αποτελούν αντικείμενο ντάμπινγκ. Κατά συνέπεια, εκτιμάται ότι αυτός ο περιορισμένος αντίκτυπος στην τρέχουσα κατάσταση του ενωσιακού κλάδου παραγωγής δεν θα διερρήγνυε την αιτιώδη συνάφεια μεταξύ εισαγωγών που αποτελούν αντικείμενο ντάμπινγκ και ζημίας σε περίπτωση πιθανής αύξησης των κινεζικών εισαγωγών που αποτελούν αντικείμενο ντάμπινγκ και της περαιτέρω επιδείνωσης της κατάστασης του ενωσιακού κλάδου παραγωγής που θα προέκυπτε, αν καταργούνταν τα μέτρα.

                  Πίνακας 16

                           2008

                           2009

                           2010

                           ΠΕΕ

                           Όγκος εισαγωγών από την Ινδία (σε χιλιάδες sq ft) (20)

                           2 330,00

                           2 123,33

                           4 276,67

                           4 436,67

                           Μερίδιο αγοράς των εισαγωγών από την Ινδία (20)

                           11 %

                           10 %

                           15 %

                           16 %

                              Μέση τιμή των εισαγωγών από την Ινδία (EUR/sq ft)

                           0,79

                           0,82

                           0,66

                           0,75

               (55)

               Υπάρχουν, επίσης, σημαντικές εισαγωγές από την Τουρκία, που αναλογούν σε μερίδιο αγοράς της τάξης του 10 % στην ΠΕΕ (από 18 % το 2008). Ταυτόχρονα, οι μέσες τιμές των εισαγωγών αυτών είναι πολύ υψηλότερες από αυτές των δερμάτων σαμουά από τη ΛΔΚ και πολύ κοντά στο επίπεδο τιμών του ενωσιακού κλάδου παραγωγής. Δεδομένης της φθίνουσας τάσης των εισαγωγών από την Τουρκία και των σχετικά υψηλών τιμών, εκτιμάται ότι δεν θα διαρρηχθεί η αιτιώδης συνάφεια μεταξύ των εισαγωγών με ντάμπινγκ και της ζημίας σε περίπτωση της πιθανής αύξησης των κινεζικών εισαγωγών με ντάμπινγκ και της περαιτέρω επιδείνωσης της κατάστασης του ενωσιακού κλάδου παραγωγής που θα προέκυπτε αν καταργούνταν τα μέτρα.

                  Πίνακας 17

                           2008

                           2009

                           2010

                           ΠΕΕ

                           Όγκος των εισαγωγών από την Τουρκία (σε χιλιάδες sq ft) (21)

                           4 063,33

                           2 623,33

                           2 933,33

                           2 700,00

                           Μερίδιο αγοράς των εισαγωγών από την Τουρκία (21)

                           18 %

                           12 %

                           10 %

                           10 %

                              Μέση τιμή εισαγωγών από την Τουρκία (EUR/sq ft)

                           0,77

                           0,89

                           1,05

                           1,20

               (56)

               Υπάρχουν, επίσης, σημαντικές εισαγωγές από τη Νέα Ζηλανδία, που αντιστοιχούν σε μερίδιο αγοράς της τάξης του 7 % στην ΠΕΕ και αυξήθηκαν από 3 % το 2008. Ωστόσο, οι μέσες τιμές των εισαγωγών αυτών είναι πολύ υψηλότερες από αυτές των δερμάτων σαμουά από τη ΛΔΚ και ακόμη πιο υψηλές από το επίπεδο τιμών του ενωσιακού κλάδου παραγωγής. Δεδομένων των σχετικά υψηλών τιμών των εισαγωγών από τη Νέα Ζηλανδία, εκτιμάται ότι και αυτές δεν θα διερρήγνυαν την αιτιώδη συνάφεια μεταξύ των εισαγωγών με ντάμπινγκ και της ζημίας σε περίπτωση της πιθανής αύξησης των κινεζικών εισαγωγών με ντάμπινγκ και της περαιτέρω επιδείνωσης της κατάστασης του ενωσιακού κλάδου παραγωγής που θα προέκυπτε αν καταργούνταν τα μέτρα.

                  Πίνακας 18

                           2008

                           2009

                           2010

                           ΠΕΕ

                           Όγκος των εισαγωγών από τη Νέα Ζηλανδία (σε χιλιάδες sq ft) (22)

                           716,67

                           2 426,67

                           1 966,67

                           1 883,33

                           Μερίδιο αγοράς εισαγωγών από τη Νέα Ζηλανδία (22)

                           3 %

                           11 %

                           7 %

                           7 %

                              Μέση τιμή εισαγωγών από τη Νέα Ζηλανδία (EUR/sq ft)

                           1,29

                           1,43

                           1,43

                           1,48

               (57)

               Οι εισαγωγές από το υπόλοιπο του κόσμου αναλογούν σε μερίδιο αγοράς της τάξης του 13 % στην ΠΕΕ (από 27 % το 2008). Ταυτόχρονα, οι μέσες τιμές των εισαγωγών αυτών είναι πολύ υψηλότερες από αυτές των δερμάτων σαμουά από τη ΛΔΚ και πολύ κοντά στο επίπεδο τιμών του ενωσιακού κλάδου παραγωγής. Δεδομένης της φθίνουσας τάσης των εισαγωγών από τον υπόλοιπο κόσμο και των σχετικά υψηλών τιμών τους σε σύγκριση με τις εισαγωγές δερμάτων σαμουά από τη ΛΔΚ, εκτιμάται ότι και αυτές δεν θα διερρήγνυαν την αιτιώδη συνάφεια μεταξύ των εισαγωγών με ντάμπινγκ και της ζημίας σε περίπτωση της πιθανής αύξησης των κινεζικών εισαγωγών με ντάμπινγκ και της περαιτέρω επιδείνωσης της κατάστασης του ενωσιακού κλάδου παραγωγής που θα προέκυπτε αν καταργούνταν τα μέτρα.

                  Πίνακας 19

                           2008

                           2009

                           2010

                           ΠΕΕ

                           Όγκος εισαγωγών από τον υπόλοιπο κόσμο (σε χιλιάδες sq ft) (23)

                           5 896,67

                           4 013,33

                           4 480,00

                           3 556,67

                           Μερίδιο αγοράς των εισαγωγών από τον υπόλοιπο κόσμο (23)

                           27 %

                           18 %

                           16 %

                           13 %

                              Μέση τιμή εισαγωγών από τη Νέα Ζηλανδία (EUR/sq ft)

                           0,63

                           0,84

                           0,81

                           0,84

               (58)

               Οι εισαγωγές από όλες τις άλλες τρίτες χώρες μαζί αντιστοιχούν σε μερίδιο αγοράς της τάξης του 46 % στην ΠΕΕ (από 60 % το 2008). Ταυτόχρονα, οι μέσες τιμές των εισαγωγών αυτών είναι πολύ υψηλότερες από αυτές των δερμάτων σαμουά από τη ΛΔΚ και πολύ κοντά στο επίπεδο τιμών του ενωσιακού κλάδου παραγωγής. Δεδομένης της φθίνουσας τάσης των εισαγωγών από τρίτες χώρες και των σχετικά υψηλών τιμών τους, εκτιμάται ότι και αυτές, υπολογιζόμενες συνολικά, δεν θα διερρήγνυαν την αιτιώδη συνάφεια μεταξύ των εισαγωγών με ντάμπινγκ και της ζημίας σε περίπτωση της πιθανής αύξησης των κινεζικών εισαγωγών με ντάμπινγκ και της περαιτέρω επιδείνωσης της κατάστασης του ενωσιακού κλάδου παραγωγής που θα προέκυπτε αν καταργούνταν τα μέτρα.

                  Πίνακας 20

                           2008

                           2009

                           2010

                           ΠΕΕ

                           Όγκος εισαγωγών από άλλες χώρες (σε χιλιάδες sq ft) (24)

                           13 006,67

                           11 186,67

                           13 656,67

                           12 576,67

                              Δείκτης (2008 = 100)

                              100

                              86

                              105

                              97

                           Μερίδιο αγοράς εισαγωγών από άλλες χώρες (24)

                           60 %

                           51 %

                           49 %

                           46 %

                              Μέση τιμή των εισαγωγών από άλλες (EUR/sq ft)

                           0,74

                           0,98

                           0,91

                           0,98

         5.   Συμπέρασμα για την κατάσταση του ενωσιακού κλάδου παραγωγής

               (59)

               Υπάρχουν μόνο τρεις παραγωγοί που έμειναν στην Ένωση (πρόκειται για ΜΜΕ). Όλοι οι άλλοι παραγωγοί δερμάτων σαμουά φέρονται να έχουν κλείσει τις μονάδες παραγωγής από το 2006 όταν άρχισαν να επιβάλλονται τα αρχικά μέτρα. Αυτό μπορεί να θεωρηθεί εξέλιξη λόγω της αυξανόμενης πίεσης που έχουν ασκήσει οι κινεζικές εισαγωγές με ντάμπινγκ στην ενωσιακή αγορά, ακόμα και σε περιβάλλον αυξανόμενης κατανάλωσης.

               (60)

               Η ανάλυση της ζημίας δείχνει ότι η κατάσταση του ενωσιακού κλάδου παραγωγής επιδεινώθηκε κατά την υπό εξέταση περίοδο. Ειδικότερα, η παραγωγή μειώθηκε κατά 12 % και, ακόμη κι αν οι πωλήσεις αυξήθηκαν ελαφρώς, η εν λόγω αύξηση ήταν μικρότερη από την αύξηση στην κατανάλωση και, κατά συνέπεια, το μερίδιο αγοράς των παραγωγών της Ένωσης μειώθηκε κατά 3 ποσοστιαίες μονάδες.

               (61)

               Ταυτόχρονα, η ανάλυση των μικροοικονομικών δεικτών δείχνει ότι η κερδοφορία, η απόδοση των επενδύσεων και η ταμειακή ροή του ενωσιακού κλάδου παραγωγής παρέμειναν αρνητικές σε όλη την υπό εξέταση περίοδο και επιδεινώθηκαν περαιτέρω κατά την ΠΕΕ.

               (62)

               Αναλύθηκαν οι εισαγωγές από την Ινδία, την Τουρκία, τη Νέα Ζηλανδία και τον υπόλοιπο κόσμο. Σε ό,τι αφορά καθεμία από τις εν λόγω ροές εισαγωγών, καθώς και υπολογιζόμενες όλες μαζί, εκτιμάται ότι δεν θα διερρήγνυαν την αιτιώδη συνάφεια μεταξύ των εισαγωγών με ντάμπινγκ και της ζημίας σε περίπτωση πιθανής αύξησης των κινεζικών εισαγωγών με ντάμπινγκ και περαιτέρω επιδείνωσης της κατάστασης του ενωσιακού κλάδου παραγωγής που θα προέκυπτε αν καταργούνταν τα μέτρα.

               (63)

               Με βάση τα ανωτέρω, συνάγεται το συμπέρασμα ότι ο ενωσιακός κλάδος παραγωγής συνέχισε να υφίσταται σημαντική ζημία κατά την έννοια του άρθρου 3 παράγραφος 5 του βασικού κανονισμού και ότι η κατάστασή του είναι πολύ εύθραυστη και ευάλωτη και πόρρω απέχει από τις αναμενόμενες συνθήκες σε περίπτωση ανάκαμψης από τη ζημία που διαπιστώθηκε στην αρχική έρευνα.

               (64)

               Συνάγεται, επίσης, το συμπέρασμα ότι η ζημιογόνος κατάσταση του ενωσιακού κλάδου παραγωγής δημιουργήθηκε κατά κύριο λόγο από τη συνεχόμενη ύπαρξη (έστω και σε μικρότερες ποσότητες) των εισαγωγών με πρακτικές ντάμπινγκ και χαμηλότερες τιμολογήσεις από τη ΛΔΚ.

         Ε.   ΠΙΘΑΝΟΤΗΤΑ ΣΥΝΕΧΙΣΗΣ ΤΗΣ ΖΗΜΙΑΣ

   1.   Αντίκτυπος του προβλεπόμενου όγκου των εισαγωγών και επιπτώσεις στις τιμές σε περίπτωση κατάργησης των μέτρων

               (65)

               Αν και οι όγκοι των εισαγωγών από τη ΛΔΚ μειώθηκαν σημαντικά μετά την επιβολή των μέτρων το 2006, εκτιμάται ότι εξακολουθούν να υπάρχουν σημαντικές ικανότητες παραγωγής στη ΛΔΚ (βλέπε αιτιολογική σκέψη 22). Αυτή η πλεονάζουσα ικανότητα μπορεί εύκολα να διοχετευτεί στην ενωσιακή αγορά αν καταργούνταν τα μέτρα.

               (66)

               Εκτιμάται ότι, στην περίπτωση που θα καταργούνταν τα μέτρα, οι κινέζοι παραγωγοί-εξαγωγείς θα επιδίωκαν κατά πάσα πιθανότητα να ανακτήσουν κάθε τυχόν χαμένο μερίδιο αγοράς στην Ένωση. Πράγματι, οι σημαντικές τιμολογήσεις σε χαμηλότερες τιμές που διαπιστώθηκαν κατά την έρευνα δείχνουν ότι το επίπεδο των τιμών στην Ένωση καθιστά την ενωσιακή αγορά πολύ ενδιαφέρουσα για τις κινεζικές εισαγωγές (βλέπε αιτιολογική σκέψη 22).

         2.   Συμπέρασμα σχετικά με τη συνέχιση της ζημίας

               (67)

               Βάσει αυτών, συνάγεται το συμπέρασμα ότι η κατάργηση των μέτρων για τις εισαγωγές από τη ΛΔΚ θα οδηγούσε κατά πάσα πιθανότητα στη συνέχιση της ζημίας για τον ενωσιακό κλάδο παραγωγής.

         ΣΤ.   ΣΥΜΦΕΡΟΝ ΤΗΣ ΕΝΩΣΗΣ

   1.   Εισαγωγή

               (68)

               Σύμφωνα με το άρθρο 21 του βασικού κανονισμού, εξετάστηκε αν η διατήρηση των ισχυόντων μέτρων αντιντάμπινγκ θα ήταν αντίθετη προς το συμφέρον της Ένωσης συνολικά. Ο καθορισμός του συμφέροντος της Ένωσης βασίστηκε στην εκτίμηση των διαφόρων επιμέρους συμφερόντων, δηλαδή των συμφερόντων, αφενός, του κλάδου παραγωγής της Ένωσης και, αφετέρου, των εισαγωγέων και των χρηστών.

               (69)

               Πρέπει να υπενθυμιστεί ότι, στην αρχική έρευνα, είχε κριθεί ότι η θέσπιση μέτρων δεν είναι αντίθετη προς το συμφέρον της Ένωσης. Επιπλέον, το γεγονός ότι η παρούσα έρευνα αποτελεί επανεξέταση, δηλαδή αναλύει μια κατάσταση στην οποία έχουν ήδη εφαρμοστεί μέτρα αντιντάμπινγκ, επιτρέπει την αξιολόγηση τυχόν αδικαιολόγητων αρνητικών επιπτώσεων που είχαν στα ενδιαφερόμενα μέρη τα ισχύοντα μέτρα αντιντάμπινγκ.

               (70)

               Βάσει αυτών, εξετάστηκε κατά πόσον, παρά τα συμπεράσματα τα σχετικά με την πιθανότητα συνέχισης της ζημιογόνου πρακτικής ντάμπινγκ, θα μπορούσε να εξαχθεί σαφώς το συμπέρασμα ότι η διατήρηση της ισχύος των μέτρων στη συγκεκριμένη περίπτωση αντίκειται προς το συμφέρον της Ένωσης.

         2.   Συμφέρον του κλάδου παραγωγής της Ένωσης

               (71)

               Ο ενωσιακός κλάδος παραγωγής, αποτελούμενος από ΜΜΕ, έχει απολέσει μερίδιο αγοράς και έχει υποστεί ουσιαστική ζημία κατά την υπό εξέταση περίοδο. Σε περίπτωση που ανακαλούνταν τα μέτρα, ο ενωσιακός κλάδος παραγωγής θα βρισκόταν κατά πάσα πιθανότητα σε δυσχερέστερη θέση.

         3.   Συμφέρον των εισαγωγέων

               (72)

               Υπάρχουν δύο μη συνδεδεμένοι εισαγωγείς που συνεργάζονται στην έρευνα. Η συναφής με δέρματα σαμουά δραστηριότητά τους αποτελεί μικρό μέρος του κύκλου εργασιών τους. Δεν υπάρχουν ενδείξεις ότι η συνέχιση των μέτρων θα έχει σημαντικό αρνητικό αντίκτυπο στις δραστηριότητές τους.

         4.   Συμφέρον των χρηστών και των καταναλωτών

               (73)

               Καμία ένωση χρηστών ή καταναλωτών δεν αναγγέλθηκε εντός της προθεσμίας που ορίστηκε στην ανακοίνωση για την έναρξη, όπως είχε ήδη συμβεί κατά την αρχική έρευνα. Δεδομένου ότι στην αρχική έρευνα θεωρήθηκε ότι τα εν λόγω μέτρα δεν θα επηρέαζαν υπερβολικά το συμφέρον των μερών και λόγω της συνεχούς άρνησης συνεργασίας από την πλευρά τους, μπορεί να συναχθεί το συμπέρασμα ότι το συμφέρον τους δεν θα θιγεί από τη διατήρηση των μέτρων. Η ύπαρξη σημαντικών εισαγωγών από άλλες πηγές και σε ανταγωνιστικές τιμές θα εξασφαλίσει ότι οι χρήστες και οι καταναλωτές εξακολουθούν να έχουν μεγάλο εύρος επιλογών από διάφορους προμηθευτές για το εν λόγω προϊόν και σε λογικές τιμές.

         5.   Συμπέρασμα

               (74)

               Λαμβάνοντας υπόψη όλους τους προαναφερόμενους παράγοντες, συνάγεται το συμπέρασμα ότι δεν υπάρχουν επιτακτικοί λόγοι που να αντιβαίνουν στη διατήρηση των ισχυόντων μέτρων αντιντάμπινγκ.

         Ζ.   ΜΕΤΡΑ ΑΝΤΙΝΤΑΜΠΙΝΓΚ

               (75)

               Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να προταθεί η διατήρηση της ισχύος των υφιστάμενων μέτρων. Επίσης, τους δόθηκε χρόνος για να υποβάλουν παρατηρήσεις μετά την εν λόγω ενημέρωση. Οι παρατηρήσεις και τα σχόλια, στις περιπτώσεις που κρίθηκε δικαιολογημένο, ελήφθησαν δεόντως υπόψη.

               (76)

               Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές δερμάτων σαμουά καταγωγής ΛΔΚ πρέπει να διατηρηθούν. Υπενθυμίζεται ότι αυτά τα μέτρα συνίστανται σε δασμό κατ’ αξίαν της τάξης του 58,9 %,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Επιβάλλεται οριστικός δασμός αντιντάμπινγκ στις εισαγωγές δερμάτων σαμουά και συνδυασμένου δέρματος αγριοκάτσικου, κομμένων ή μη σε τεμάχια, περιλαμβανομένου του μη κατεργασμένου δέρματος σαμουά και του συνδυασμένου μη κατεργασμένου δέρματος αγριοκάτσικου που υπάγονται επί του παρόντος στους κωδικούς ΣΟ 4114 10 10 και 4114 10 90 καταγωγής Λαϊκής Δημοκρατίας της Κίνας.
   2.   Ο συντελεστής του οριστικού δασμού αντιντάμπινγκ που εφαρμόζεται στην καθαρή, ελεύθερη στα σύνορα της Ένωσης τιμή, πριν από τον δασμό, των προϊόντων που περιγράφονται στην παράγραφο 1 είναι 58,9 %.
   3.   Με την επιφύλαξη τυχόν διαφορετικής ρύθμισης, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.
      Βρυξέλλες, 3 Δεκεμβρίου 2012.

            Για το Συμβούλιο

            Ο Πρόεδρος

         Ν. ΣΥΛΙΚΙΏΤΗΣ

      (1)  ΕΕ L 343 της 22.12.2009, σ. 51.

      (2)  ΕΕ L 251 της 14.9.2006, σ. 1.

      (3)  ΕΕ C 19 της 20.1.2011, σ. 9.

      (4)  ΕΕ C 270 της 13.9.2011, σ. 6.

      (5)  Στοιχεία από την Eurostat και τις απαντήσεις στο ερωτηματολόγιο.

      (6)  Στοιχεία της Eurostat.

      (7)  Στοιχεία της Eurostat.

      (8)  Στοιχεία από τις απαντήσεις στο ερωτηματολόγιο.

      (9)  Στοιχεία από τις απαντήσεις στο ερωτηματολόγιο.

      (10)  Στοιχεία από τις απαντήσεις στο ερωτηματολόγιο.

      (11)  Στοιχεία από την Eurostat και τις απαντήσεις στο ερωτηματολόγιο.

      (12)  Στοιχεία από τις απαντήσεις στο ερωτηματολόγιο.

      (13)  Στοιχεία από τις απαντήσεις στο ερωτηματολόγιο.

      (14)  Στοιχεία από τις απαντήσεις στο ερωτηματολόγιο.

      (15)  Στοιχεία από τις απαντήσεις στο ερωτηματολόγιο.

      (16)  Στοιχεία από τις απαντήσεις στο ερωτηματολόγιο.

      (17)  Στοιχεία από τις απαντήσεις στο ερωτηματολόγιο.

      (18)  Στοιχεία από τις απαντήσεις στο ερωτηματολόγιο.

      (19)  Στοιχεία από τις απαντήσεις στο ερωτηματολόγιο.

      (20)  Στοιχεία από την Eurostat και από τις απαντήσεις στο ερωτηματολόγιο.

      (21)  Στοιχεία από την Eurostat και τις απαντήσεις στο ερωτηματολόγιο.

      (22)  Στοιχεία από την Eurostat και τις απαντήσεις στο ερωτηματολόγιο.

      (23)  Στοιχεία από την Eurostat και τις απαντήσεις στο ερωτηματολόγιο.

      (24)  Στοιχεία από την Eurostat και τις απαντήσεις στο ερωτηματολόγιο.


title: Εκτελεστικός κανονισμός (ΕΕ) αριθ. 506/2012 της Επιτροπής, της 14ης Ιουνίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Kraški pršut (ΠΓΕ)]

text:
               15.6.2012

               EL

               Επίσημη Εφημερίδα της Ευρωπαϊκής Ένωσης

               L 154/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 506/2012 ΤΗΣ ΕΠΙΤΡΟΠΉΣ
   της 14ης Ιουνίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Kraški pršut (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο και κατ’ εφαρμογή του άρθρου 17 παράγραφος 2 του κανονισμού (ΕΚ) αριθ. 510/2006, η αίτηση της Σλοβενίας για την καταχώριση της ονομασίας «Kraški pršut» έχει δημοσιευθεί στην Επίσημη Εφημερίδα της Ευρωπαϊκής Ένωσης
                   (2).

               (2)

               Βάσει του άρθρου 7 του κανονισμού (ΕΚ) αριθ. 510/2006, κοινοποιήθηκε στην Επιτροπή δήλωση ένστασης εκ μέρους της Ιταλίας στις 29 Μαρτίου 2010, αιτιολογημένη βάσει του άρθρου 7 παράγραφος 3 στοιχεία α) και γ) του κανονισμού (ΕΚ) αριθ. 510/2006. Η Επιτροπή, με επιστολή της 14ης Ιουνίου 2010, κάλεσε τα ενδιαφερόμενα κράτη μέλη να προβούν στις ενδεδειγμένες διαβουλεύσεις.

               (3)

               Μία συμφωνία, η οποία κοινοποιήθηκε στην Επιτροπή στις 9 Νοεμβρίου 2010, επιτεύχθηκε μεταξύ της Σλοβενίας και της Ιταλίας εντός προθεσμίας έξι μηνών, και περιλαμβάνει τροποποιήσεις των αρχικών προδιαγραφών και ιδίως την απαλοιφή του χωριού Štanjel.

               (4)

               Η εν λόγω απαλοιφή επηρεάζει την οριοθετημένη γεωγραφική περιοχή και δεν μπορεί επομένως να θεωρηθεί ως ελάσσονος σημασίας.

               (5)

               Σύμφωνα με το άρθρο 7 παράγραφος 5 δεύτερο εδάφιο του κανονισμού (ΕΚ) αριθ. 510/2006, η Επιτροπή οφείλει να προχωρήσει εκ νέου στην εξέταση που προβλέπεται στο άρθρο 6 παράγραφος 1 του εν λόγω κανονισμού.

               (6)

               Η αίτηση καταχώρισης της ονομασίας «Kraški pršut», όπως τροποποιήθηκε κατόπιν της συμφωνίας που επιτεύχθηκε μεταξύ της Σλοβενίας και της Ιταλίας, δημοσιεύθηκε εκ νέου στην Επίσημη Εφημερίδα της Ευρωπαϊκής Ένωσης
                   (3).

               (7)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουνίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 93 της 31.3.2006, σ. 12.

      (2)  ΕΕ C 235 της 30.9.2009, σ. 32.

      (3)  ΕΕ C 284 της 28.9.2011, σ. 25.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.2.   Προϊόντα κρέατος (μαγειρευτά, παστά, καπνιστά κ.λπ.)

      ΣΛΟΒΕΝΙΑ
      Kraški pršut (ΠΓΕ)


title: Εκτελεστικός κανονισμός (ΕΕ) αριθ. 849/2012 της Επιτροπής, της 19ης Σεπτεμβρίου 2012 , σχετικά με τη χορήγηση άδειας χρήσης του παρασκευάσματος κιτρικού οξέος, σορβικού οξέος, θυμόλης και βανιλλίνης ως πρόσθετης ύλης ζωοτροφών για κοτόπουλα προς πάχυνση, κοτόπουλα προς ωοτοκία, για όλα τα μικρά είδη πτηνών προς πάχυνση και εκτρεφόμενα προς ωοπαραγωγή και για απογαλακτισμένα χοιρίδια εκτός του είδους Sus scrofa domesticus (κάτοχος της άδειας: Vetagro SpA)  Κείμενο που παρουσιάζει ενδιαφέρον για τον ΕΟΧ

text:
               20.9.2012

               EL

               Επίσημη Εφημερίδα της Ευρωπαϊκής Ένωσης

               L 253/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 849/2012 ΤΗΣ ΕΠΙΤΡΟΠΉΣ
   της 19ης Σεπτεμβρίου 2012
   σχετικά με τη χορήγηση άδειας χρήσης του παρασκευάσματος κιτρικού οξέος, σορβικού οξέος, θυμόλης και βανιλλίνης ως πρόσθετης ύλης ζωοτροφών για κοτόπουλα προς πάχυνση, κοτόπουλα προς ωοτοκία, για όλα τα μικρά είδη πτηνών προς πάχυνση και εκτρεφόμενα προς ωοπαραγωγή και για απογαλακτισμένα χοιρίδια εκτός του είδους Sus scrofa domesticus (κάτοχος της άδειας: Vetagro SpA)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση της εν λόγω άδειας.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας χρήσης του παρασκευάσματος κιτρικού οξέος, σορβικού οξέος, θυμόλης και βανιλλίνης. Η αίτηση συνοδευόταν από τα στοιχεία και τα έγγραφα που απαιτούνται σύμφωνα με το άρθρο 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά τη χορήγηση άδειας χρήσης του παρασκευάσματος κιτρικού οξέος, σορβικού οξέος, θυμόλης και βανιλλίνης ως πρόσθετης ύλης ζωοτροφών για κοτόπουλα προς πάχυνση, κοτόπουλα προς ωοτοκία, για όλα τα μικρά είδη πτηνών προς πάχυνση και εκτρεφόμενα προς ωοπαραγωγή και για όλα τα (απογαλακτισμένα) μικρά χοιροειδή· το εν λόγω παρασκεύασμα ταξινομείται στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η χρήση παρασκευάσματος κιτρικού οξέος, σορβικού οξέος, θυμόλης και βανιλλίνης είχε εγκριθεί για δέκα έτη ως πρόσθετης ύλης ζωοτροφών για τα απογαλακτισμένα χοιρίδια δυνάμει του κανονισμού (ΕΕ) αριθ. 1117/2010 (2) της Επιτροπής.

               (5)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνώμη που εξέδωσε στις 25 Μαΐου 2012 (3), κατέληξε στο συμπέρασμα ότι το παρασκεύασμα κιτρικού οξέος, σορβικού οξέος, θυμόλης και βανιλλίνης που προσδιορίζεται στο παράρτημα δεν έχει, υπό τους προτεινόμενους όρους χρήσης, δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον, και ότι η εν λόγω πρόσθετη ύλη έχει τη δυνατότητα να βελτιώνει τις επιδόσεις των ειδών-στόχων. Η Αρχή κρίνει ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση του εν λόγω παρασκευάσματος στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση του εν λόγω παρασκευάσματος διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να επιτραπεί η χρήση του εν λόγω παρασκευάσματος όπως προσδιορίζεται στο παράρτημα του παρόντος κανονισμού.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «άλλες ζωοτεχνικές πρόσθετες ύλες», επιτρέπεται να χρησιμοποιείται ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Σεπτεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 317 της 3.12.2010, σ. 3.

      (3)  Δελτίο EFSA (2012)· 10(5):2670.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: άλλες ζωοτεχνικές πρόσθετες ύλες (βελτίωση των ζωοτεχνικών παραμέτρων)

                  4d 3

                  Vetagro SpA

                  Παρασκεύασμα κιτρικού οξέος, σορβικού οξέος, θυμόλης και βανιλλίνης

                                 Σύνθεση πρόσθετης ύλης

                              Παρασκεύασμα σε μορφή προστατευμένων μικροσφαιριδίων που περιέχει κιτρικό οξύ, σορβικό οξύ, θυμόλη και βανιλλίνη, με ελάχιστη περιεκτικότητα σε:

                                          Κιτρικό οξύ: 25 g/100 g

                                          Σορβικό οξύ: 16,7 g/100 g

                                          Θυμόλη: 1,7 g/100 g

                                          Βανιλλίνη: 1 g/100 g

                                 Χαρακτηρισμός των δραστικών ουσιών

                                          Κιτρικό οξύ C6H8O7 (καθαρότητα ≥ 99,5 %)
                                          2-υδροξυ-1,2,3-προπανοτρικαρβοξυλικό οξύ, αριθμός CAS 77-92-9 άνυδρο

                                          Σορβικό οξύ C6H8O2 (καθαρότητα ≥ 99,5 %)
                                          2,4-εξαδιενοϊκό οξύ, αριθμός CAS 110-44-1

                                          Θυμόλη (καθαρότητα ≥ 98 %)
                                          5-μεθυλο-2-(1-μεθυλοαιθυλο)φαινόλη, αριθμός CAS 89-83-8

                                          Βανιλλίνη (καθαρότητα ≥ 99,5 %)
                                          4-υδροξυ-3-μεθοξυβενζαλδεΰδη, αριθμός CAS 121-33-5)

                                 Αναλυτικές μέθοδοι
                                  (1)

                              Προσδιορισμός του σορβικού οξέος και της θυμόλης στις ζωοτροφές: υγροχρωματογραφία υψηλής απόδοσης αντίστροφης φάσης με συστοιχία διόδων ωςανιχνευτή υπεριώδους ακτινοβολίας (RP-HPLC-UV/DAD). Προσδιορισμός του κιτρικού οξέος στις πρόσθετες ύλες και τα προμείγματα: (RP-HPLC-UV/DAD). Προσδιορισμός του κιτρικού οξέος στις ζωοτροφές: Ενζυμικός προσδιορισμός κιτρικών — φασματοφωτομετρική μέθοδος NADH (ανηγμένη μορφή του νικοτιναμιδο-αδενινο-δινουκλεοτιδίου).

                  Κοτόπουλα προς πάχυνση και εκτρεφόμενα προς ωοπαραγωγή
                  Μικρά είδη πτηνών προς πάχυνση και εκτρεφόμενα προς ωοπαραγωγή

                  —

                  200

                  —

                  Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  10 Οκτωβρίου 2022

                  Απογαλακτισμένα χοιρίδια,
                  εκτός του είδους Sus scrofa domesticus

                  1 000

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 978/2014 της Επιτροπής, της 16ης Σεπτεμβρίου 2014 , για την τροποποίηση του κανονισμού (ΕΕ) αριθ. 165/2011 σχετικά με την επιβολή μειώσεων σε ορισμένες ποσοστώσεις σκουμπριού που διατίθενται στην Ισπανία το 2011 και τα επόμενα έτη λόγω υπεραλίευσης κατά το 2010

text:
               17.9.2014

               EL

               Επίσημη Εφημερίδα της Ευρωπαϊκής Ένωσης

               L 275/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 978/2014 ΤΗΣ ΕΠΙΤΡΟΠΉΣ
   της 16ης Σεπτεμβρίου 2014
   για την τροποποίηση του κανονισμού (ΕΕ) αριθ. 165/2011 σχετικά με την επιβολή μειώσεων σε ορισμένες ποσοστώσεις σκουμπριού που διατίθενται στην Ισπανία το 2011 και τα επόμενα έτη λόγω υπεραλίευσης κατά το 2010
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφοι 1 και 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 165/2011 της Επιτροπής (2) ορίζει ότι η αλιευτική ποσόστωση για το σκουμπρί (Scomber scombrus) στις ζώνες VIIIc, IX και Χ, ενωσιακά ύδατα της CECAF 34.1.1 (εφεξής «αλιευτική ποσόστωση για το σκουμπρί»), η οποία διατέθηκε στην Ισπανία για το έτος 2013, μειώνεται κατά 8 126 τόνους.

               (2)

               Ο κανονισμός (ΕΕ) αριθ. 165/2011 προβλέπει επίσης ότι η αλιευτική ποσόστωση για το σκουμπρί που μπορεί να χορηγηθεί στην Ισπανία κατά το έτος 2015 και, εφόσον χρειάζεται, κατά τα επόμενα έτη πρέπει να μειωθεί κατά 9 747 τόνους.

               (3)

               Στις 19 Φεβρουαρίου 2014 η Ισπανία πληροφόρησε την Επιτροπή ότι η αλιευτική ποσόστωση του έτους 2013 για το σκουμπρί δεν είχε πλήρως χρησιμοποιηθεί και ζήτησε από την Επιτροπή να λάβει υπόψη την αχρησιμοποίητη ποσότητα με σκοπό την κάλυψη των ποσοτήτων υπεραλίευσης σκουμπριού κατά το 2010, όπως προβλέπεται στον κανονισμό (ΕΕ) αριθ. 165/2011. Η αχρησιμοποίητη ποσότητα ανέρχεται σε 4 158 τόνους.

               (4)

               Ωστόσο, η Ισπανία είχε ζητήσει, σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου (3), να διατηρηθεί και να μεταφερθεί στο επόμενο έτος, εντός των ορίων που αναφέρονται στον εν λόγω κανονισμό, μέρος της αλιευτικής ποσόστωσης του 2013 για το σκουμπρί.

               (5)

               Με τον εκτελεστικό κανονισμό (ΕΕ) αριθ. 520/2014 της Επιτροπής (4), μεταφέρθηκαν 2 022 τόνοι από την αχρησιμοποίητη κατά το έτος 2013 αλιευτική ποσόστωση της Ισπανίας για το σκουμπρί στο έτος 2014. Ως εκ τούτου, η εναπομείνασα αχρησιμοποίητη ποσότητα για το έτος 2013 ανέρχεται σε 2 136 τόνους.

               (6)

               Η ποσότητα των 2 136 τόνων θα πρέπει να χρησιμοποιηθεί για την αναπροσαρμογή του χρονοδιαγράμματος των μειώσεων που προβλέπονται στον κανονισμό (ΕΕ) αριθ. 165/2011, όπως τροποποιήθηκε με τον κανονισμό (ΕΕ) αριθ. 976/2012 της Επιτροπής (5). Η ποσότητα αυτή θα πρέπει να προστεθεί στην ποσότητα της μείωσης του 2013, η οποία ανέρχεται συνολικά σε 10 262 τόνους, και ταυτόχρονα να αφαιρεθεί από την ποσότητα των μειώσεων των επόμενων ετών.

               (7)

               Στις 8 Μαΐου 2014 η Ισπανία ζήτησε να αφαιρεθεί η αχρησιμοποίητη ποσότητα από την ποσότητα της μείωσης του 2014. Αυτό συνάδει με το σκεπτικό που διατυπώνεται στην αιτιολογική σκέψη 7 του κανονισμού (ΕΕ) αριθ. 165/2011. Ο κανονισμός (ΕΕ) αριθ. 165/2011, όπως τροποποιήθηκε με τον κανονισμό (ΕΕ) αριθ. 976/2012, θα πρέπει να τροποποιηθεί αναλόγως.

               (8)

               Επειδή οι τροποποιήσεις των ορίων αλιευμάτων της Ισπανίας ως αποτέλεσμα του εν λόγω κανονισμού επηρεάζουν τις οικονομικές δραστηριότητες και τον προγραμματισμό της αλιευτικής περιόδου των ισπανικών σκαφών, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 165/2011 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Σεπτεμβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 22.12.2009, σ. 1.

      (2)  Κανονισμός (ΕΕ) αριθ. 165/2011 της Επιτροπής, της 22ας Φεβρουαρίου 2011, σχετικά με την επιβολή μειώσεων σε ορισμένες ποσοστώσεις σκουμπριού που διατίθενται στην Ισπανία το 2011 και τα επόμενα έτη λόγω υπεραλίευσης κατά το 2010 (ΕΕ L 48 της 23.2.2011, σ. 11).

      (3)  Κανονισμός (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3).

      (4)  Εκτελεστικός κανονισμός (ΕΕ) αριθ. 520/2014 της Επιτροπής, της 16ης Μαΐου 2014, για την προσαύξηση των ποσοστώσεων αλιείας για το 2014, με την προσθήκη ορισμένων ποσοτήτων που διατηρήθηκαν το έτος 2013, δυνάμει του άρθρου 4 παράγραφος 2 του κανονισμού (ΕΚ) αριθ. 847/96 του Συμβουλίου (ΕΕ L 147 της 17.5.2014, σ. 44).

      (5)  Κανονισμός (ΕΕ) αριθ. 976/2012 της Επιτροπής, της 23ης Οκτωβρίου 2012, για την τροποποίηση του κανονισμού (ΕΕ) αριθ. 165/2011 σχετικά με την επιβολή μειώσεων σε ορισμένες ποσοστώσεις σκουμπριού που διατίθενται στην Ισπανία το 2011 και τα επόμενα έτη λόγω υπεραλίευσης κατά το 2010 (ΕΕ L 294 της 24.10.2012, σ. 3).

      ΠΑΡΑΡΤΗΜΑ

            «ΠΑΡΑΡΤΗΜΑ

                        Απόθεμα

                        Αρχική ποσόστωση 2010

                        Προσαρμοσμένη ποσόστωση 2010

                        Διαπιστωμένα αλιεύματα 2010

                        Διαφορά ποσόστωσης αλιευμάτων (υπεραλίευση)

                        Πολλαπλασιαστικός συντελεστής του άρθρου 105 παράγραφος 2 του κανονισμού (ΕΚ) αριθ. 1224/2009 (υπεραλίευση * 2)

                        Μείωση 2011

                        Μείωση 2012

                        Μείωση 2013

                        Μείωση 2014

                        Μείωση 2015 και, κατά περίπτωση, επόμενων ετών

                        MAC/8C3411

                        27 919

                        24 604

                        44 225

                        – 19 621
                        (79,7 % της ποσόστωσης 2010)

                        – 39 242

                        7 744

                        5 500

                        10 262

                        5 989

                        9 747»


title: Εκτελεστικός κανονισμός (ΕΕ) αριθ. 1375/2011 του Συμβουλίου, της 22ας Δεκεμβρίου 2011 , σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2011 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση του εκτελεστικού κανονισμού (ΕΕ) αριθ. 687/2011

text:
               23.12.2011

               EL

               Επίσημη Εφημερίδα της Ευρωπαϊκής Ένωσης

               L 343/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1375/2011 ΤΟΥ ΣΥΜΒΟΥΛΊΟΥ
   της 22ας Δεκεμβρίου 2011
   σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2011 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση του εκτελεστικού κανονισμού (ΕΕ) αριθ. 687/2011
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1) και ιδίως το άρθρο 2 παράγραφος 3,
   Εκτιμώντας τα ακόλουθα:

               (1)

               Στις 18 Ιουλίου 2011 το Συμβούλιο εξέδωσε τον εκτελεστικό κανονισμό (ΕΕ) αριθ. 687/2011 (2) για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 και την κατάρτιση ενημερωμένου καταλόγου προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001.

               (2)

               Το Συμβούλιο έδωσε σε όλα τα πρόσωπα, ομάδες και οντότητες για τις οποίες αυτό ήταν πρακτικώς εφικτό το σκεπτικό βάσει του οποίου περιελήφθησαν στον κατάλογο του εκτελεστικού κανονισμού (ΕΕ) αριθ. 687/2011.

               (3)

               Με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3), το Συμβούλιο ενημέρωσε τα πρόσωπα, ομάδες και οντότητες που κατονομάζονται στον εκτελεστικό κανονισμό (ΕΕ) αριθ. 687/2011 ότι αποφάσισε να τα διατηρήσει στον κατάλογο. Το Συμβούλιο πληροφόρησε επίσης τα σχετικά πρόσωπα, ομάδες και οντότητες ότι έχουν τη δυνατότητα να ζητήσουν το σκεπτικό του Συμβουλίου βάσει του οποίου περιελήφθησαν στον κατάλογο, εκτός εάν το σκεπτικό τους έχει ήδη ανακοινωθεί. Στην περίπτωση ορισμένων προσώπων και ομάδων, κατέστη διαθέσιμο τροποποιημένο σκεπτικό.

               (4)

               Το Συμβούλιο προέβη σε πλήρη επανεξέταση του καταλόγου των προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001, όπως απαιτείται από το άρθρο 2 παράγραφος 3 του εν λόγω κανονισμού. Εν προκειμένω, το Συμβούλιο έλαβε υπόψη του τις παρατηρήσεις που του υπέβαλαν οι ενδιαφερόμενοι.

               (5)

               Το Συμβούλιο κατέληξε στο συμπέρασμα ότι τα πρόσωπα, ομάδες και οντότητες που κατονομάζονται στο παράρτημα του παρόντος κανονισμού ενέχονται σε τρομοκρατικές ενέργειες κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ, της 27ης Δεκεμβρίου 2001, σχετικά με την εφαρμογή συγκεκριμένων μέτρων για την καταπολέμηση της τρομοκρατίας (4), ότι έχει ληφθεί έναντι αυτών απόφαση αρμόδιας αρχής κατά την έννοια του άρθρου 1 παράγραφος 4 της εν λόγω κοινής θέσης και ότι θα πρέπει να εξακολουθήσουν να υπόκεινται στα συγκεκριμένα περιοριστικά μέτρα που προβλέπει ο κανονισμός (ΕΚ) αριθ. 2580/2001.

               (6)

               Ο κατάλογος των προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001 θα πρέπει να ενημερωθεί αναλόγως και ο εκτελεστικός κανονισμός (ΕΕ) αριθ. 687/2011 θα πρέπει να καταργηθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κατάλογος του άρθρου 2 παράγραφος 3 του κανονισμού (ΕΚ) αριθ. 2580/2001 αντικαθίσταται από τον κατάλογο που περιλαμβάνεται στο παράρτημα του παρόντος κανονισμού.
   Άρθρο 2
   Ο εκτελεστικός κανονισμός (ΕΕ) αριθ. 687/2011 καταργείται.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε όλα τα κράτη μέλη.
      Βρυξέλλες, 22 Δεκεμβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 344 της 28.12.2001, σ. 70.

      (2)  ΕΕ L 188 της 19.7.2011, σ. 2.

      (3)  ΕΕ C 212 της 19.7.2011, σ. 20.

      (4)  ΕΕ L 344, 28.12.2001, σ. 93.

      ΠΑΡΑΡΤΗΜΑ

         Κατάλογος προσώπων, ομάδων και οντοτήτων που αναφέρονται στο άρθρο 1

      1.   ΠΡΟΣΩΠΑ

                  1.

                  ABDOLLAHI Hamed (γνωστός και ως Mustafa Abdullahi), γεννηθείς στις 11 Αυγούστου 1960 στο Ιράν. Διαβατήριο: D9004878.

                  2.

                  ABOU, Rabah Naami (γνωστός και ως Naami Hamza, Mihoubi Faycal, Fellah Ahmed ή Dafri Rèmi Lahdi), γενν. 1.2.1966 στο Αλγέρι (Αλγερία) — μέλος της "al-Takfir" και της "al-Hijra"

                  3.

                  ABOUD, Maisi (γνωστός και ως Abderrahmane ο Ελβετός), γενν. 17.10.1964 στο Αλγέρι (Αλγερία) — μέλος της "al-Takfir" και της "al-Hijra"

                  4.

                  AL-NASSER, Abdelkarim Hussein Mohamed, γενν. στο Al Ihsa (Σαουδική Αραβία), υπήκοος Σαουδικής Αραβίας

                  5.

                  AL YACOUB, Ibrahim Salih Mohammed, γενν. 16.10.1966 στο Tarut (Σαουδική Αραβία), υπήκοος Σαουδικής Αραβίας

                  6.

                  ARBABSIAR Manssor (γνωστός και ως Mansour Arbabsiar), γεννηθείς στις 6 ή15 Μαρτίου 1955 στο Ιράν. Ιρανός και Αμερικανός υπήκοος. Διαβατήριο: C2002515 (Ιράν); Διαβατήριο: 477845448 (ΗΠΑ) Αριθ. δελτίου ταυτότητας: 07442833, λήγει στις 15 Μαρτίου 2016 (αμερικανική άδεια οδήγησης).

                  7.

                  ARIOUA, Kamel (γνωστός και ως Lamine Kamel), γενν. 18.8.1969 στην Κωνσταντίνη (Αλγερία) — μέλος της "al-Takfir" και της "al-Hijra"

                  8.

                  ASLI, Mohamed (γνωστός και ως Dahmane Mohamed)· γενν. 13.5.1975 στο Ain Taya (Αλγερία) — μέλος της "al-Takfir" και της "al-Hijra"

                  9.

                  ASLI, Rabah γενν. 13.5.1975 στο Ain Taya (Αλγερία) — μέλος της "al-Takfir" και "al Hijra"

                  10.

                  BOUYERI, Mohammed (γνωστός και ως Abu ZUBAIR ή SOBIAR ή Abu ZOUBAIR), γεννηθείς στις 8.3.1978 στο Άμστερνταμ (Κάτω Χώρες) — μέλος της "Hofstadgroep"

                  11.

                  DARIB, Noureddine (γνωστός και ως Carreto ή ως Zitoun Mourad), γεννηθείς την 1.2.1972 στην Αλγερία — μέλος της "al-Takfir" και της "al-Hijra"

                  12.

                  DJABALI, Abderrahmane (γνωστός και ως Touil), γενν. την 1.6.1970 στην Αλγερία — μέλος της "al-Takfir" και της "al-Hijra"

                  13.

                  FAHAS, Sofiane Yacine, γενν.στις 10.9.1971 στο Αλγέρι (Αλγερία) — μέλος της "al-Takfir" και της "al-Hijra"

                  14.

                  IZZ-AL-DIN, Hasan (γνωστός και ως GARBAYA, Ahmed ή ως SA-ID ή ως SALWWAN, Samir), Λίβανος, γεννηθείς το 1963 στο Λίβανο, υπήκοος Λιβάνου

                  15.

                  MOHAMMED, Khalid Shaikh (γνωστός και ως ALI, Salem ή ως BIN KHALID, Fahd Bin Abdallah ή ως HENIN, Ashraf Refaat Nabith ή ως WADOOD, Khalid Abdul), γενν. 14.4.1965 ή 1.3.1964 στο Πακιστάν, αριθ. διαβατηρίου 488555

                  16.

                  MOKTARI, Fateh (γνωστός και ως Ferdi Omar), γενν. 26.12.1974 στο Hussein Dey (Αλγερία) — μέλος της "al-Takfir" και της "al-Hijra"

                  17.

                  NOUARA, Farid, γενν. 25.11.1973 στο Αλγέρι (Αλγερία) — μέλος της "al-Takfir" και της "al-Hijra"

                  18.

                  RESSOUS, Hoari (γνωστός και ως Hallasa Farid), γενν. 11.9.1968 στο Αλγέρι (Αλγερία) — μέλος της "al-Takfir" και της "al-Hijra"

                  19.

                  SEDKAOUI, Noureddine (γνωστός και ως Nounou), γενν. 23.6.1963 στο Αλγέρι (Αλγερία) — μέλος της "al-Takfir" και της "al-Hijra"

                  20.

                  SELMANI, Abdelghani (γνωστός και ως Gano), γενν. 14.6.1974 στο Αλγέρι (Αλγερία) — μέλος της "al-Takfir" και της "al-Hijra"

                  21.

                  SENOUCI, Sofiane, γενν. 15.4.1971 στο Hussein Dey (Αλγερία) — μέλος της "al-Takfir" και της "al-Hijra"

                  22.

                  SHAHLAI Abdul Reza (γνωστός και ως Abdol Reza Shala'i, ή Abd-al Reza Shalai, ή. Abdorreza Shahlai, ή Abdolreza Shahla'i, ή Abdul-Reza Shahlaee, ή.Hajj Yusef, ή Haji Yusif, ή Hajji Yasir, ή.Hajji Yusif, ήΥusuf Abu-al-Karkh), γεννηθείς περίπου το 1957στο Ιράν. Διευθύνσεις: (1) Kermanshah, Iran, (2) Mehran Military Base, Ilam Province, Iran.

                  23.

                  SHAKURI Ali Gholam, γεννηθείς περίπου το 1965 στην Τεχεράνη, Ιράν

                  24.

                  SOLEIMANI Qasem (γνωστός και ως Ghasem Soleymani,ή Qasmi Sulayman, ή Qasem Soleymani, ή Qasem Solaimani, ή Qasem Salimani, ή Qasem Solemani, ή Qasem Sulaimani, ή Qasem Sulemani), γεννηθείς στις 11 Μαρτίου 1957 στο Ιράν. Ιρανός υπήκοος. Διαβατήριο: 008827 (διπλωματικό διαβατήριο του Ιράν), εκδόθηκε το 1999. Τίτλος: Υποστράτηγος

                  25.

                  TINGUALI, Mohammed (γνωστός και ως Mouh di Kouba), γενν. στις 21.4.1964 στη Blida (Αλγερία) — μέλος της "al-Takfir" και της "al-Hijra"

                  26.

                  WALTERS, Jason Theodore James (γνωστός και ως Abdullah ή David), γενν. 6.3.1985 στο Amersfoort (Κάτω Χώρες), αριθ. (ολλανδικού) διαβατηρίου NE8146378 — μέλος της "Hofstadgroep"

            2.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  Οργάνωση Abu Nidal — "ANO" (γνωστή και ως Επαναστατικό Συμβούλιο Fatah, Αραβικές Επαναστατικές Ταξιαρχίες, Μαύρος Σεπτέμβρης, και Επαναστατική Οργάνωση Σοσιαλιστών Μουσουλμάνων)

                  2.

                  Ταξιαρχία Μαρτύρων του Al-Aqsa

                  3.

                  Al-Aqsa e.V.

                  4.

                  Al-Takfir και al-Hijra

                  5.

                  Babbar Khalsa

                  6.

                  Κομμουνιστικό Κόμμα Φιλιππίνων, όπου συμπεριλαμβάνεται ο Νέος Λαϊκός Στρατός (NPA) των Φιλιππίνων

                  7.

                  Gama'a al-Islamiyya (Ισλαμική Ομάδα), (γνωστή και ως Al-Gama'a al-Islamiyya, IG)

                  8.

                  "İslami Büyük Doğu Akıncılar Cephesi" Μέγα Ισλαμικό Μέτωπο των Πολεμιστών της Ανατολής (IBDA-C)

                  9.

                  Χαμάς (συμπεριλαμβανομένης της οργάνωσης Hamas-Izz al-Din al-Qassem)

                  10.

                  Χιζμπούλ Μουτζαχεντίν — "ΗΜ"

                  11.

                  Hofstadgroep

                  12.

                  Ίδρυμα Αρωγής και Ανάπτυξης Αγίων Τόπων (Holy Land Foundation for Relief and Development)

                  13.

                  Διεθνής Ομοσπονδία Νεολαίας Σιχ (International Sikh Youth Federation (ISYF)

                  14.

                  Khalistan Zindabad Force — Δύναμη Κομάντο του Χαλιστάν (Khalistan Commando Force, KZF)

                  15.

                  Εργατικό Κόμμα του Κουρδιστάν (PKK) (γνωστό και ως KADEK ή ως KONGRA-GEL)

                  16.

                  Απελευθερωτικοί Τίγρεις του Ταμίλ Ιλάμ (Liberation Tigers of Tamil Eelam, LTTE)

                  17.

                  Εθνικός Απελευθερωτικός Στρατός (Ejército de Liberación Nacional)

                  18.

                  Παλαιστινιακή Ισλαμική Τζιχάντ (Palestinian Islamic Jihad — PIJ)

                  19.

                  Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine — PFLP)

                  20.

                  Λαϊκό Μέτωπο για την Απελευθέρωση της Παλαιστίνης — Γενική Διοίκηση (Popular Front for the Liberation of Palestine-General Command, γνωστό και ως PFLP-General Command, PFLP-GC)

                  21.

                  Επαναστατικές Ένοπλες Δυνάμεις της Κολομβίας (Fuerzas armadas revolucionarias de Colombia, FARC)

                  22.

                  "Devrimci Halk Kurtuluș Partisi-Cephesi", Επαναστατικός Λαϊκός Απελευθερωτικός Στρατός/Μέτωπο — DHKP/C, (γνωστός ως Devrimci Sol (Επαναστατική Αριστερά), Dev Sol) (Επαναστατικός στρατός/μέτωπο/κόμμα για τη λαϊκή απελευθέρωση)

                  23.

                  Φωτεινό Μονοπάτι (Sendero Luminoso — SL)

                  24.

                  Ίδρυμα Al Aqsa (γνωστό και ως Ίδρυμα Al Aqsa Nederland, ή Al Aqsa Nederland)

                  25.

                  TAK — Teyrbazen Azadiya Kurdistan, γνωστοί και ως Γεράκια της Λευτεριάς του Κουρδιστάν